|  |  |
| --- | --- |
| ***POGODBA št. 2431-..-...............*** |  |
| ***POGODBA izvajalec št………………..*** |  |
|  | *Št. zadeve : ...........................* |

sklenjena med

|  |  |  |
| --- | --- | --- |
| **NAROČNIKOM:** | Republika Slovenija, Ministrstvo za infrastrukturo, Direkcija RS za infrastrukturo, Hajdrihova ul. 2a, 1000 Ljubljana, ki jo zastopa v. d. direktorja Karmen Praprotnik | |
| in |  | |
| **IZVAJALCEM:**  **Vodilni partner:** |  | |
|  |  | |
|  | Identifikacijska št. za DDV: | SI |
|  | Številka TRR izvajalca : |  |
|  |  | |
| **Partner:** |  | |
|  |  |  |
|  | Identifikacijska št. za DDV: | SI |
|  | Številka TRR: |  |

**I. PREDMET POGODBE**

*1. člen*

S to pogodbo naročnik oddaja, izvajalec pa prevzema izvedbo naslednjih del:

|  |
| --- |
|  |

Ponudba izvajalca je sestavni del te pogodbe. Pogodbena dela se izvede na osnovi projekta št. ………………. , ki ga je izdelal:

**II. VREDNOST POGODBENIH DEL**

*2. člen*

Vrednost del iz 1. člena te pogodbe je določena na osnovi ponudbe izvajalca št. ……………. z dne ………………… v potrjeni in sprejeti ponudbeni vrednosti, ki znaša vključno z DDV

**…………………………………… EUR**

(z besedo: ……………………………………………………………………………………………….. 00/100)

od tega DDV: …………………….. EUR

(z besedo: ………………………………………………………………………………………………... 00/100)

**III. ROK DOKONČANJA DEL**

*3. člen*

Izvajalec se obvezuje pričeti z izvajanjem s to pogodbo prevzetih del najkasneje v roku dvajsetih (20) dni po sklenitvi pogodbe, oz. od uvedbe v delo s strani inženirja. Dela se obvezuje dokončati v skladu s terminskim planom izvajanja del, v roku …..... dni po sklenitvi pogodbe oziroma od uvedbe v delo. Rok dokončanja del pomeni izvršitev vseh obveznosti izvajalca po tej pogodbi, tudi izročitev projekta izvedenih del (PID) naročniku.

*4. člen*

Če izvajalec zamuja glede na terminski plan izvajanja del ali glede na rok dokončanja del iz 3. člena, te pogodbe, je o tem dolžan pred iztekom roka pisno obvestiti naročnika in ga zaprositi za podaljšanje roka.

Rok dokončanja del se lahko podaljša v primerih, naštetih v 41. členu *Posebnih gradbenih uzanc 2020.* Za podaljšanje roka se sklene aneks k tej pogodbi.

**IV. OBVEZNOSTI NAROČNIKA**

*5. člen*

Naročnik je dolžan pred pričetkom izvajanja del izvajalcu izročiti:

1. dva izvoda potrjene projektne dokumentacije
2. zemljišča, na katerih je projektiran objekt iz 1. člena te pogodbe

* gradbeno dovoljenje <<ALI, ČE GD NI, PUSTI NAPISAN SPODNJI STAVEK in BRIŠI TO ALINEJO>>

Dela se izvajajo kot vzdrževalna dela v javno korist. <<< BRIŠI, ČE JE GRAD. DOVOLJENJE >>>

*6. člen*

Naročnik se obvezuje izvajalcu pravočasno dostaviti dokumentacijo za vse morebitne spremembe tako, da dela lahko potekajo nemoteno oziroma skladno s terminskim planom izvajanja del.

**V. OBVEZNOSTI IZVAJALCA**

*7. člen*

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in da je seznanjen z razpisnimi zahtevami oziroma s prejeto projektno dokumentacijo ter, da so mu razumljivi in jasni pogoji in okoliščine za pravilno izvedbo del.

*8. člen*

V zvezi z izvajanjem s to pogodbo prevzetih del se izvajalec obvezuje da:

1. 20 dni pred pričetkom izvajanja del pripravi prijavo gradbišča v elektronski obliki in jo preko Inženirja posreduje investitorju, ki formalno vloži prijavo
2. pred pričetkom del izdela ustrezen načrt organizacije gradbišča,
3. pred pričetkom del preda nadzorniku oziroma vodji nadzora plan dinamike del in obračunov
4. pred pričetkom del preda naročniku varnostni načrt in zagotovi, da bo gradbišče urejeno v skladu s tem varnostnim načrtom
5. zakoliči objekt
6. naročniku pred pričetkom del predloži (s strani inženirja potrjen) plan tekoče kontrole kakovosti
7. naročniku pred pričetkom del (ob uvedbi v posel) predloži tehnološko ekonomski elaborat
8. po uvedbi v posel zavaruje predana zemljišča, potrebna za izvedbo del tako, da ne bo moteno izvajanje del s strani tretjih oseb
9. najkasneje v 15 dneh po prejemu sklenjene pogodbe naročniku izroči garancijo za dobro izvedbo pogodbenih obveznosti (*bančno garancijo ali garancijo zavarovalnice*) v višini 5 % pogodbene vrednosti z DDV; garancija mora veljati vsaj 30 dni po roku za dokončanje del iz te pogodbe, z možnostjo podaljšanja njene veljavnosti do naročnikovega prevzema del; garancija mora biti po vsebini skladna z vzorcem iz razpisne dokumentacije
10. v roku petnajst (15) dni po pričetku del sklene skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na gradbišče
11. označi gradbišče s tablo, na kateri so navedeni vsi udeleženci pri graditvi objekta, imena, priimki, nazivi in funkcija odgovornih oseb ter podatki o gradbenem dovoljenju
12. kopijo prijave na gradbišču namesti na vidno mesto
13. zagotovi vsakodnevno prisotnost vodje gradnje oziroma vodje del na gradbišču v času izvajanja del
14. vsakodnevno vodi gradbeni dnevnik in knjigo obračunskih izmer
15. izvrši dela solidno in kvalitetno, v skladu z veljavnimi tehničnimi predpisi, standardi in gradbenimi normativi
16. izroči dokazila (ateste) o vgrajenih materialih in konstrukcijah
17. skladno s Pravilnikom o načinu označevanja javnih cest in o evidencah o javnih cestah in objektih na njih takoj po končani gradnji (hkrati z dostavo končne situacije) naročniku preda poročilo o izvedenih delih ter izpolnjene obrazce za vnos podatkov v naročnikovo evidenco cestnih podatkov (BCP) in sicer na način, kot je navedeno v navodilih za pripravo podatkov ter izdelavo in predajo poročila, ki so objavljena na naročnikovi spletni strani:
18. https://www.gov.si/si/zbirke/storitve/predaja-izvedenih-del-podatki-za-banko-cestnih-podatkov-bcp

Obvezuje se tudi, da poročilo in podatke za to evidenco pripravijo ustrezno usposobljeni izvajalci za popis podatkov s seznama usposobljenih popisovalcev, ki je objavljen na naročnikovi spletni strani.

1. naročnika z dopisom obvesti o pričetku in dokončanju del
2. dela opravlja v skladu s terminskim planom izvajanja del
3. zagotovi sprotno izdelavo projekta izvedenih del (PID) v skladu z določili *Pravilnika o podrobnejši vsebini dokumentacije in obrazcih, povezanih z graditvijo objektov (Ur. L. RS, št. 36/2018 in 51/2018-popr.),*  ki ga bo v štirih (4) izvodih dostavil naročniku skupaj z obvestilom o dokončanju del
4. po zaključku del dostavi naročniku skupaj z obvestilom o dokončanju del:

* dokazilo o zanesljivosti objekta
* geodetski načrt novega stanja zemljišča po končani gradnji v skladu z geodetskimi predpisi kot topografsko-katastrski načrt, ki ga izdela pooblaščeni geodet
* projekt za vzdrževanje in obratovanje objekta
* če je predmet tehničnega pregleda objekt z vplivi na okolje mora biti projektu za vzdrževanje in obratovanje objekta priložen tudi program prvih meritev obratovalnega monitoringa, kadar so takšne meritve predpisane

Izvajalec bo izvedel dela, prevzeta s to pogodbo, brez podizvajalcev.

<<<<<<<<<<< ALI >>>>>>>>>>>>>>>>>>>>>>>>>>>>>>>>>>>>>>>>>>>>>>>>>>

Poleg izvajalca sodeluje(jo) pri izvedbi del tudi naslednji podizvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča naročnika, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec, ki je sklenil pogodbo z naročnikom, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podizvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

Pri korespondenci z naročnikom v zvezi s to pogodbo, se na prvi strani dopisov, v zgornjem desnem kotu navede naročnikovo številko zadeve in številko pogodbe.

Če izvajalec v roku, določenem s to pogodbo ne predloži zahtevane garancije za dobro izvedbo pogodbenih obveznosti, naročnik njegovo situacijo oziroma račun zavrne.

<<<<<<< DODAJ TUDI TA DVA ČLENA IN IZJAVO – ZA CESTNE PROJEKTE V OCEN. VRED. NAD 2 MIO, KOLESARSKE NAD 1 MIO, ŽELEZNIŠKE NAD 5 MIO, OSTALE PO POTREBI>>>>>>>

*9. člen*

Izvajalec ne sme brez predhodnega pisnega soglasja ali pooblastila naročnika dajati izjav za javnost, ki vsebujejo informacije v zvezi s projektom ali njegovim izvajanjem oziroma izvajanjem del v okviru projekta, in sicer tako neposredno kot preko medijev ali predstavnikov medijev ter v katerikoli obliki (ustno ali pisno v tiskani oz. elektronski obliki). Izvajalec je dolžan zagotoviti spoštovanje navedenih obveznosti tudi s strani podizvajalcev. Vso komuniciranje z javnostmi v zvezi s projektom poteka izključno preko naročnika oziroma na podlagi predhodnega pisnega soglasja ali pooblastila naročnika.

Kršitev obveznosti iz prejšnjega odstavka s strani izvajalca ali podizvajalca predstavlja kršitev pogodbe, za katero naročnik obračuna izvajalcu pogodbeno kazen v višini 0,3 % od pogodbene vrednosti z DDV za vsako posamezno kršitev.

Ne glede na določila prvega odstavka lahko izvajalec posreduje za javnost zgolj podatek o tem, da nastopa kot izvajalec del v okviru projekta in hkrati tudi podatek o naročniku oziroma financerju projekta.

*10. člen*

Izvajalec je dolžan opremiti gradbišče z obvestilno tablo s celovitim logotipom naročnika in s transparentom z logotipom Republike Slovenije (v nadaljevanju: transparent RS). Izvajalec mora zagotavljati postavitev transparenta RS v skladu s tem členom v času od začetka izvajanja del do končanja del.

Transparent RS mora biti postavljen na gradbišču oziroma zemljišču, na katerem se izvaja gradnja. Pri postavitvi transparenta je izvajalec dolžan zagotoviti spoštovanje določil 89. člena Zakona o cestah (ZCes-2) ter veljavnega Pravilnika o gradbiščih in Pravilnika o prometni signalizaciji in prometni opremi na cestah. Za zakonitost postavitve transparenta RS v celoti odgovarja izvajalec.

Transparent RS mora biti postavljen na vseh najbolj vidnih oziroma izpostavljenih mestih gradbišča, tudi če izvajalec nima postavljenih lastnih transparentov. V kolikor namerava izvajalec poleg transparenta RS postaviti tudi transparent izvajalca, se slednji lahko nahaja le na mestu postavitve transparenta RS, tako da je transparent RS vedno postavljen nad ali levo od transparenta izvajalca. V primeru da je na gradbišču postavljen le gradbiščni kontejner, mora biti transparent RS postavljen nad kontejnerjem.

Transparent RS mora biti najmanj velikosti 3 m x 1 m, pri čemer se lahko dejanska velikost prilagodi glede na lokacijo postavitve in terenske razmere. Velikost transparenta izvajalca je lahko največ 60 % velikosti transparenta RS.

Transparent RS mora biti skladen s podobo transparenta v vektorski obliki, kot je razvidna iz datoteke »Cerada MZI gradbisce\_2024-04.jpg«, ki je objavljena na naročnikovi spletni strani: <https://www.gov.si/assets/organi-v-sestavi/DRSI/Dokumenti-DRSI/MZI-CERADA-FINAL-ZA-TISK.pdf>.

Transparent RS mora biti izdelan iz obstojnega materiala s kakovostnim tiskom. Poškodovan ali zbledel transparent RS je izvajalec dolžan nadomestiti z novim.

Izvajalec mora upoštevati določila iz tega člena tako v primeru postavitve samostoječih transparentov kot v primeru uporabe potiskane mreže za ograje gradbišča z logotipom izvajalca.

Noben obvestilni ali oglaševalski element na gradbišču ne sme biti bolj viden oziroma postavljen na vidnejšem mestu kot naročnikov. Naročnik lahko kadarkoli zahteva umik oziroma prekritje vseh oglaševalskih elementov izvajalca, tudi brez navajanja razloga.

Izpolnjevanje obveznosti izvajalca v zvezi s postavitvijo obvestilnih ali oglaševalskih elementov na gradbišču preverja inženir. V primeru kršitev obveznosti naročnik obračuna izvajalcu pogodbeno kazen v višini 0,05 % od pogodbene vrednosti z DDV oziroma ne več kot 10.000 EUR na dan za vsak dan, ko niso izpolnjene oziroma so nepravilno izpolnjene obveznosti izvajalca v zvezi s postavitvijo transparentov RS. Nepravilno postavljeni transparenti izvajalca se odstranijo na stroške izvajalca.

<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<<

**VI. NAČIN OBRAČUNAVANJA OPRAVLJENIH DEL**

*11. člen*

Opravljena dela po tej pogodbi bo izvajalec obračunal po:

1. sistemu "ključ v roke" <<<<<<<<<NEUSTREZNO BRIŠI>>>>>>>>>>>>>>>
2. cenah za enoto iz predračuna in po dejansko izvršenih količinah, potrjenih v knjigi obračunskih izmer

Opravljena dela izvajalec obračuna z izstavitvijo računa oz. začasne ali končne situacije, pri čemer je dolžan upoštevati določila o načinu obračunavanja del, vsebovana v *Splošnih pogojih pogodbe*. Pri izstavitvi računa ali situacije se mora izvajalec sklicevati na številko pogodbe.

Izvajalec pred izpolnitvijo vseh pogodbenih obveznosti ne more obračunati več kot 95 % pogodbene vrednosti, razen če tega posebej ne odobri naročnik. V predlogu končne obračunske situacije morajo biti upoštevani odbitki zaradi morebitne manjvrednosti del (v zapisniško evidentirani vrednosti) in uveljavljenih pogodbenih kazni.

Pogodbene cene za enoto so fiksne. Pogodbene cene so določene glede na cene elementov, ki so veljale v času sklenitve pogodbe.

### VII. NAČIN PLAČEVANJA OPRAVLJENIH DEL

*12. člen*

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Rok plačila je 30 dni, pri čemer začne teči plačilni rok naslednji dan po prejemu računa oz. situacije, ki je podlaga za izplačilo.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bosta naročnik in izvajalec uskladila z aneksom k veljavni pogodbi.

**VIII. POGODBENA KAZEN**

*13. člen*

Če izvajalec po svoji krivdi prekorači pogodbeni rok, mu bo naročnik pri izplačilu končne situacije obračunal pogodbeno kazen v višini 2 (dva promila) od vrednosti pogodbenih del za vsak zamujeni koledarski dan. Skupni znesek pogodbene kazni ne more presegati 10% (deset odstotkov) od vrednosti dejansko izvršenih pogodbenih del, ugotovljene na podlagi končne situacije.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

### IX. GARANCIJSKA DOBA

*14. člen*

Garancijska doba za izvedena dela je 3 leta od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

*15. člen*

Ob prevzemu je naročnik dolžan pregledati izvedena dela po tej pogodbi. Morebitne pomanjkljivosti in napake se vpišejo v zapisnik o pregledu, pri čemer se sporazumno določi rok za njihovo odpravo.

Pomanjkljivosti ali napake, ugotovljene v garancijski dobi je na naročnikovo zahtevo izvajalec dolžan odpraviti v dogovorjenem roku.

*16. člen*

Izvajalec je ob tehničnem pregledu oziroma prevzemu del naročniku dolžan izročiti garancijo banke ali zavarovalnice za odpravo napak v garancijski dobi v višini 5 % vrednosti pogodbenih del, ugotovljene na podlagi končne situacije. Veljavnost garancije mora biti najmanj za en (1) dan daljša kot je garancijska doba.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v dogovorjenem roku ne odpravi. Za napake, ki se odkrijejo v garancijski dobi in se ne odpravijo pred njenim iztekom, je izvajalec dolžan podaljšati veljavnost garancije do odprave teh napak.

**X. POOBLAŠČENI PREDSTAVNIK IN STROKOVNI NADZOR**

*17. člen*

Pooblaščeni/-a predstavnik/-ca naročnika (*nosilec/-ka naročila*) je g./ga. …………………….. . Izvajalec je dolžan vso korespondenco pošiljati naročniku.

Konzultantska opravila za naročnika bo izvajalo podjetje …………………………………………., ki za svojega predstavnika določa g./go. …………………………….. .

Nadzornik del po tej pogodbi je v skladu z določili Gradbenega zakona (UL RS, št. 61/17 in 72/17) podjetje \_\_\_\_\_\_\_\_\_\_\_\_\_\_, ki za vodjo nadzora imenuje g./go. \_\_\_\_\_\_\_\_\_\_\_\_\_\_\_.

Nadzornik oziroma vodja nadzora zagotovi in odgovarja za izvedbo vseh potrebnih ukrepov in izdelavo zahtevane dokumentacije za zagotavljanje varnosti in zdravja pri delu, ki jih Naročniku nalaga Uredba o zagotavljanju varnosti in zdravja pri delu na začasnih in premičnih gradbiščih (UL RS št. 83/05), kar sta Naročnik in Nadzornik dogovorila s posebno pogodbo o izvajanju inženirskih storitev pri realizaciji investicij na državnih cestah.

Vodja del - vodja gradnje s strani izvajalca je g./ga. ……………………..

**XI. REŠEVANJE SPOROV**

*18. člen*

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XII. KONČNE DOLOČBE**

*19. člen*

Pogodbeni stranki soglašata, da so poleg ponudbe izvajalca, navedene v 1. členu te pogodbe, sestavni del pogodbe še:

1. Posebni pogoji pogodbe
2. Splošni pogoji pogodbe (Pogoji gradbenih pogodb za gradbena in inženirska dela, ki jih načrtuje naročnik, FIDIC 1999 - rdeča knjiga, prevod in izdaja: Gospodarska zbornica Slovenije, Združenje inženirsko svetovalnih podjetij Slovenije)
3. Projektna dokumentacija

Posebne gradbene uzance veljajo v delih, v katerih niso v nasprotju z določili te pogodbe.

*20. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo mora ta o tem obvestiti izvajalca v desetih dneh. Izvajalec lahko v roku, ki ga določi naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom tega zakona pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev. Ne glede na prejšnji stavek se pogodba za izvedbo javnega naročila gradnje ne razveže, če bi razveza pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v 20 dneh od seznanitve s kršitvijo obvesti, da se pogodba ne razveže.

 V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

 Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

*21. člen*

Pogodba je sklenjena, ko jo podpišeta obe pogodbeni stranki in postane veljavna ob izročitvi garancije za dobro izvedbo pogodbenih obveznosti.

Naročnik si pridržuje pravico, da odstopi od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

*22. člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*23. člen*

Ta pogodba je napisana v štirih enakih izvodih, od katerih prejmeta izvajalec in partner po en izvod, naročnik pa dva izvoda.

|  |  |
| --- | --- |
| …………………, dne … | Ljubljana, dne ... |
| **IZVAJALEC:** | **NAROČNIK:** |
| **Vodilni partner:** | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Karmen Praprotnik |
|  | v. d. direktorja |
|  |  |
|  |  |
| **Partner:** |  |
|  |  |
|  |  |
|  |  |

|  |
| --- |
| VZOREC FINANČNEGA ZAVAROVANJA ZA DOBRO IZVEDBO POGODBENIH OBVEZNOSTI |

*Glava s podatki o garantu (zavarovalnici/banki) ali SWIFT ključ*

Za: Ministrstvo za infrastrukturo,Direkcija Republike Slovenije za infrastrukturo, Hajdrihova ul. 2a, Ljubljana

Datum:       *(vpiše se datum izdaje)*

**VRSTA ZAVAROVANJA:**       *(vpiše se vrsta zavarovanja: kavcijsko zavarovanje/bančna garancija)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpišeta se ime in naslov naročnika zavarovanja, tj. v postopku javnega naročanja izbranega ponudnika)*

**UPRAVIČENEC:** Ministrstvo za infrastrukturo,Direkcija Republike Slovenije za infrastrukturo, Hajdrihova ul. 2a, Ljubljana

**OSNOVNI POSEL:** obveznost naročnika zavarovanja iz pogodbe št.       z dne       *(vpišeta se št. in datum pogodbe o izvedbi javnega naročila),* katere predmet je **XXXXXXXXXXXXXXXXXXXX.**

**ZNESEK V EUR:**       *(vpiše se najvišji znesek s številko in besedo)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:**       *(nobena/navede se listina)*

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali osebno ali v elektronski obliki po SWIFT sistemu na naslov       *(navede se SWIFT naslova garanta)*

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki, kot na primer garantov SWIFT naslov)*

Ne glede na naslov podružnice, ki jo je vpisal garant, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** DD. MM. LLLL *(vpiše se datum zapadlosti zavarovanja)*

**STRANKA, KI MORA PLAČATI STROŠKE:**       *(vpiše se ime naročnika zavarovanja, tj. v postopku javnega naročanja izbranega ponudnika)*

Kot garant se s to garancijo / zavarovanjem nepreklicno zavezujemo, da bomo upravičencu izplačali katerikoli znesek do višine zneska garancije / zavarovanja, ko upravičenec predloži ustrezno zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve.

Morebitne spore v zvezi s tem zavarovanjem rešuje stvarno pristojno sodišče v Ljubljani po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

garant

(žig in podpis)

**IZJAVA**

|  |  |  |
| --- | --- | --- |
| **IZVAJALEC:** | Naziv: |  |
|  | Sedež: |  |
|  | Matična številka: |  |
|  | Davčna številka: |  |

kot izvajalec del po pogodbi št. …………………… z dne …………………….. za predmet ………………………………… (v nadaljevanju: pogodba), sklenjeni z naročnikom Republika Slovenija, Ministrstvo za infrastrukturo, Direkcija RS za infrastrukturo, Hajdrihova ulica 2a, 1000 Ljubljana, pod kazensko in materialno odgovornostjo izjavljam, da:

* ne bomo brez predhodnega pisnega soglasja ali pooblastila naročnika dajali izjav za javnost, ki vsebujejo informacije v zvezi s projektom ali njegovim izvajanjem oziroma izvajanjem del v okviru projekta, in sicer tako neposredno kot preko medijev ali predstavnikov medijev ter v katerikoli obliki (ustno ali pisno v tiskani oz. elektronski obliki);
* bomo zagotovili spoštovanje obveznosti iz predhodne alineje tudi s strani podizvajalcev;
* kršitev obveznosti iz prve alineje z naše strani ali s strani podizvajalca predstavlja kršitev pogodbe, za katero nam naročnik obračuna pogodbeno kazen v višini 0,3 % od pogodbene vrednosti z DDV za vsako posamezno kršitev;
* smo seznanjeni, da lahko za javnost posredujemo zgolj podatek o tem, da nastopamo kot izvajalec del v okviru projekta in hkrati tudi podatek o naročniku oziroma financerju projekta;
* bomo opremili gradbišče z obvestilno tablo s celovitim logotipom naročnika in s transparentom z logotipom Republike Slovenije (v nadaljevanju: transparent RS);
* bomo zagotavljali postavitev transparenta RS v skladu s to izjavo v času od začetka izvajanja del do končanja del;
* bomo transparent RS postavili na gradbišču oziroma zemljišču, na katerem se izvaja gradnja;
* bomo pri postavitvi transparenta zagotovili spoštovanje določil 89. člena Zakona o cestah (ZCes-2) ter veljavnega Pravilnika o gradbiščih in Pravilnika o prometni signalizaciji in prometni opremi na cestah;
* v celoti odgovarjamo za zakonitost postavitve transparenta RS;
* bomo transparent RS postavili na vseh najbolj vidnih oziroma izpostavljenih mestih gradbišča, tudi če nimamo postavljenih lastnih transparentov;
* bomo v primeru postavitve lastnega transparenta le tega postavili na mestu postavitve transparenta RS, tako da bo transparent RS postavljen nad ali levo od našega transparenta;
* bomo v primeru, da bo na gradbišču postavljen le gradbiščni kontejner, transparent RS postavili nad kontejnerjem;
* bo transparent RS najmanj velikosti 3 m x 1 m, pri čemer lahko dejansko velikost prilagodimo glede na lokacijo postavitve in terenske razmere;
* bo velikost našega transparenta največ 60 % velikosti transparenta RS;
* bo transparent RS skladen s podobo transparenta v vektorski obliki, kot je razvidna iz datoteke »Cerada MZI gradbisce\_2024-04.jpg«, ki je objavljena na naročnikovi spletni strani: <https://www.gov.si/assets/organi-v-sestavi/DRSI/Dokumenti-DRSI/MZI-CERADA-FINAL-ZA-TISK.pdf>
* bo transparent RS izdelan iz obstojnega materiala s kakovostnim tiskom;
* bomo poškodovan ali zbledel transparent RS nadomestili z novim;
* bomo upoštevali zaveze iz te izjave tako v primeru postavitve samostoječih transparentov kot v primeru uporabe potiskane mreže za ograje gradbišča z našim logotipom;
* noben obvestilni ali oglaševalski element na gradbišču ne bo bolj viden oziroma postavljen na vidnejšem mestu kot naročnikov;
* lahko naročnik kadarkoli zahteva umik oziroma prekritje vseh naših oglaševalskih elementov, tudi brez navajanja razloga;
* se strinjamo, da bo izpolnjevanje naših obveznosti v zvezi s postavitvijo obvestilnih ali oglaševalskih elementov na gradbišču preverjal inženir;
* nam v primeru kršitev obveznosti naročnik obračuna pogodbeno kazen v višini 0,05 % od pogodbene vrednosti z DDV oziroma ne več kot 10.000 EUR na dan za vsak dan, ko niso izpolnjene oziroma so nepravilno izpolnjene naše obveznosti v zvezi s postavitvijo transparentov RS;
* bodo nepravilno postavljeni transparenti odstranjeni na naše stroške.

|  |  |  |  |
| --- | --- | --- | --- |
| Kraj: |  | Podpisnik izvajalca: | |
| Datum: | Žig | | \_\_\_\_\_\_\_\_\_\_\_\_\_\_\_\_\_\_\_\_  podpis |